SK Úradný vestník Európskej únie C 67/6

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001

2010/C 67/05

Č. pomoci: XA 254/09

Členský štát: Holandsko

Región: —

Názov schémy štátnej pomoci alebo názov podniku prijímajúceho individuálnu štátnu pomoc: Regeling LNV-subsidies: onderdeel investeringssteun voor primaire landbouwondernemingen in technieken die leiden tot vermindering van de emissie van fijn stof

Právny základ: Regeling LNV-subsidies: artikel 1:2, artikel 1:3, artikel 2:37, eerste lid, onderdeel d, bijlage 2 (hoofdstuk 5)

Openstellingsbesluit LNV-subsidies

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: rok 2009: 5 000 000 EUR

rok 2010: 20 000 000 EUR

Maximálna intenzita pomoci: Pomoc poskytnutá v súlade s článkom 4 nariadenia Komisie (ES) č. 1857/2006:

60 % potrebných dodatočných oprávnených investičných nákladov, ktoré sa týkajú ochrany životného prostredia a zlepšení s ohľadom na splnenie nedávno zavedených minimálnych štandardov kvality vzduchu,

Maximálna výška pomoci: 400 000 EUR v súlade s podmienkami ustanovenými v článku 4 ods. 9 nariadenia Komisie (ES) č. 1857/2006.

Dátum implementácie: Pomoc podľa tejto schémy štátnej pomoci sa poskytne až po uverejnení súhrnných informácií o schéme na internetovej stránke Komisie.

Trvanie schémy štátnej pomoci alebo individuálnej štátnej pomoci: do 31. decembra 2010

Účel pomoci: Schéma je určená na to, aby umožnila malým a stredným poľnohospodárskym podnikom, ktoré prekračujú, alebo by mohli prekročiť limitné hodnoty, stanovené Európskou úniou pre tuhé častice (PM10) splniť tieto hodnoty do 11. júna 2011. Schéma tak tvorí súčasť národného programu spolupráce v oblasti kvality ovzdušia (Nationaal Samenwerkingsprogramma Luchtkwaliteit – NSL). NSL zahŕňa opatrenia, ktoré sú potrebné na zaistenie včasného splnenia limitných hodnôt ustanovených v smernici Európskeho parlamentu a Rady 2008/50/ES o kvalite okolitého ovzdušia a čistejšom ovzduší v Európe. Berie tiež do úvahy rozhodnutie o predĺžení lehoty a výnimku, ktoré sú uvedené v rozhodnutí Európskej komisie zo 7. apríla 2009 [K(2009) 2560]. Týmto rozhodnutím sa Holandsku udelila výnimka do 11. júna 2011 s ohľadom na dosiahnutie limitných hodnôt pre tuhé častice (PM10). Podľa výnimky sa termín na dosiahnutie hodnôt posúva a budú pre Holandsko záväzné až od 11. júna 2011. Obdobie do 11. júna 2011 sa preto môže považovať za prechodné obdobie.

Pomoc sa udeľuje v súlade s článkom 4 nariadenia Komisie (ES) č. 1857/2006 a oprávnené náklady, na ktoré sa vzťahuje schéma pomoci sú uvedené v časti C kapitoly 5 prílohy 2 schémy LNV-subsidies a článku 2 ods. 2 tejto schémy.

Príslušné odvetvia hospodárstva: Všetky malé a stredné podniky poľnohospodárskej prvovýroby, ktoré vyrábajú výrobky uvedené v prílohe I k Zmluve o ES.

Názov a adresa orgánu poskytujúceho pomoc:

De minister van Landbouw, Natuur en Voedselkwaliteit Postbus 20401 2500 EK Den Haag NEDERLAND

Internetová stránka: http://wetten.overheid.nl/BWBR0024549/geldigheidsdatum_12-11-2009

http://wetten.overheid.nl/BWBR0021281/geldigheidsdatum_12-11-2009

Ďalšie informácie: 97 % emisií tuhých častíc v poľnohospodárstve pochádza z podnikov poľnohospodárskej prvovýroby, ktoré chovajú dobytok (zdroj: http://www.emissieregistratie.nl). Zníženie emisií tuhých častíc v poľnohospodárstve sa preto v súčasnosti zameriava na účinné techniky znižovania emisií, ktoré sa môžu uplatniť na takéto podniky.

Pomoc spĺňa všetky podmienky ustanovené v článku 4 ods. 9. nariadenia Komisie (ES) č. 1857/2006.

Schéma štátnej pomoci je ustanovená tak, aby sa pomoc nemohla kumulovať (článok 1 ods. 16 schémy LNV-subsidies).

Č. pomoci: XA 256/09

Členský štát: Litovská republika

Región: —

Názov schémy štátnej pomoci alebo názov podniku prijímajúceho individuálnu štátnu pomoc: Pagalba kompensuojant dalį draudimo įmokų

Právny základ: Lietuvos Respublikos žemės ūkio ministro 2009 m. balandžio 10 d. įsakymo Nr. 3D-236 „Dėl draudimo įmokų dalinio kompensavimo taisyklių patvirtinimo“ pakeitimo projektas.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 30 000 000 LTL v súlade s oficiálnym výmenným kurzom EUR (8 688 600 EUR).

Maximálna intenzita pomoci: Príjemcom pomoci, ktorí si poistili porasty proti stratám spôsobeným nepriaznivými poveternostnými udalosťami, ktoré môžu byť prirovnané k prírodnej katastrofe (mráz, krupobitie, ľad, dážď, sucho atď.) sa poskytne náhrada až do výšky 50 % poistného.

Dátum implementácie: Schéma pomoci nadobudne platnosť, keď Komisia zašle potvrdenie o prijatí, pridelí schéme identifikačné číslo a uverejní na internete súhrnné informácie.

Predbežný dátum vykonávania – 1. december 2009.

Trvanie schémy štátnej pomoci alebo individuálnej štátnej pomoci: do 31. decembra 2013

Účel pomoci: Podpora pre MSP;

poistné [článok 12 nariadenia Komisie (ES) č. 1857/2006].

Príslušné odvetvia hospodárstva: Poľnohospodárska prvovýroba

Názov a adresa orgánu poskytujúceho pomoc:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius LIETUVA/LITHUANIA

Internetová stránka: http://www.lrs.lt/pls/proj/dokpaieska.showdoc_l?p_id=8138&p_query=&p_tr2=&p_org=13&p_fix (Návrh nariadenia, ktorým sa vykonáva schéma štátnej pomoci);

http://www.zum.lt/lt/teisine-informacija/,all.1 (Plné znenie nariadení, ktorými sa vykonáva schéma štátnej pomoci možno nájsť na tejto stránke).

Ďalšie informácie: Táto schéma štátnej pomoci po vstupe do platnosti nahradí predchádzajúcu schému XA 119/09 „Pomoc na náhradu poistného“.

Č. pomoci: XA 258/09

Členský štát: Veľká Británia

Región: England (East Anglia)

Názov schémy štátnej pomoci alebo názov podniku prijímajúceho individuálnu štátnu pomoc: Managing a Masterpiece: The Stour Valley Landscape Partnership

Právny základ: National Parks and Access to the Countryside Act 1949

Countryside and Rights of Way Act 2000

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Celkové výdavky na schému pomoci sú 58 950 GBP. Rozdelenie očakávaných výdavkov do troch rokov trvania schémy je uvedené v tabuľke:

Maximálna intenzita pomoci: Intenzita pomoci na investičné práce bude predstavovať až do 100 %, pokiaľ sa dotácia poskytne na zachovanie prvkov nevýrobného kultúrneho dedičstva. Miera pomoci však bude znížená v súlade mierami ustanovenými v článku 5 nariadenia Komisie (ES) č. 1857/2006 pokiaľ je pomoc určená na obnovu prvkov výrobného kultúrneho dedičstva.

Intenzita pomoci na opatrenia technickej pomoci bude predstavovať až do 100 % v súlade s článkom 15 nariadenia Komisie (ES) č. 1857/2006.

Dátum implementácie: Schéma pomoci sa začne realizovať 1. apríla 2010

Trvanie schémy štátnej pomoci alebo individuálnej štátnej pomoci: Schéma pomoci sa začne realizovať 1. apríla 2010. Skončí sa 31. marca 2013. Posledná platba bude uskutočnená 30. septembra 2013.

Účel pomoci: Cieľom schémy pomoci je zaistiť, aby všetci, ktorí žijú, pracujú v oblasti Stour Valley, alebo túto oblasť navštívia, pochopili, chránili a vážili si ju bez ohľadu na prostredie, z ktorého pochádzajú.

Celkovými cieľmi schémy sú

Porozumieť historickému vývoju krajiny a tradičnému obhospodarovaniu pôdy, ktoré ju tvarovalo.

Zachovať alebo obnoviť umelo vytvorené alebo prírodné rysy krajiny, ktoré tvoria historický charakter krajiny.

Podporiť kultúrne združenia a činnosti v oblasti.

Povzbudiť viac občanov, aby využívali dedičstvo pôvodnej krajiny, učili sa o ňom a zapájali sa do jeho správy.

Zlepšiť pochopenie miestnych remesiel a iných zručností poskytovaním školení.

Tieto ciele sa dosiahnu najmä prostredníctvom profesionálne riadených projektov na úrovni obcí, zameraných na zlepšenie porozumenia, zachovanie rysov a dedičstva pôvodnej krajiny v oblasti.

To sa dosiahne poskytovaním pomoci v súlade článkom 15 nariadenia Komisie (ES) č. 1857/2006, ktorý sa vzťahuje na technickú pomoc. Okrem toho budú udelené dotácie na investičné práce, na nevýrobné prvky, ako napríklad zachovanie tradičných hodnôt v súlade s článkom 5 nariadenia Komisie (ES) č. 1857/2006.

Príslušné odvetvie hospodárstva: Schému pomoci budú využívať všetci, ktorí sú zapojení do poľnohospodárskej prvovýroby.

Názov a adresa orgánu poskytujúceho pomoc:

Managing a Masterpiece: The Stour Valley Landscape Partnership Scheme c/o Suffolk County Council Endeavour House 8 Russell Road Ipswich IP1 2BX UNITED KINGDOM

Štatutárnym orgánom zodpovedným za schému pomoci je:

Suffolk County Council Endeavour House 8 Russell Road Ipswich IP1 2BX UNITED KINGDOM

Organizáciou spravujúcou schému pomoci je:

Managing a Masterpiece: The Stour Valley Landscape Partnership Scheme c/o Dedham Vale AONB and Stour Valley Project Suffolk County Council Endeavour House 8 Russell Road Ipswich IP1 2BX UNITED KINGDOM

Internetová stránka: http://www.dedhamvalestourvalley.org/uploads/MaM%20SVLP%20SA%20Full%20text%20(5)%20Sept%2009.pdf

Ďalšie informácie: —

Č. pomoci: XA 260/09

Členský štát: Veľká Británia

Región: Wales

Názov schémy štátnej pomoci alebo názov podniku prijímajúceho individuálnu štátnu pomoc: Support for Young Entrants into Farming Scheme (Wales)

Právny základ: Section 2 (2) of the European Communities Act 1972

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku:

Minimálny počet účastníkov schémy Cieľový počet platieb vykonaných každý rok Maximálna platba grantu Suma Celkový počet účastníkov 2010 – 2011 100 50 16 000 800 000 100 2011 – 2012 100 125 16 000 2 000 000 200 2012 – 2013 100 100 16 000 1 600 000 300 2013 – 2014 100 100 16 000 1 600 000 400 2014 – 2015 100 125 16 000 2 000 000 500 Spolu 500 500 16 000 8 000 000 1 500

Maximálna intenzita pomoci: Táto schéma umožňuje maximálnu intenzitu pomoci 100 % na príjemcu podľa článku 7 nariadenia Komisie (ES) č. 1857/2006. Platba pre príjemcu neprekročí 16 000 libier.

Dátum implementácie: Schéma pomoci sa začne vykonávať 5. apríla 2010.

Trvanie schémy štátnej pomoci alebo individuálnej štátnej pomoci: Schéma bude pre uchádzačov otvorená od 5. apríla 2010 do 4. apríla 2014 alebo do vyčerpania dostupného rozpočtu. Posledné platby sa vykonajú najneskôr 4. apríla 2015, keďže žiadatelia budú mať najviac jeden rok, aby požiadali o platby na školenia.

Účel pomoci: Rozvoj odvetvia. V súlade s článkom 7 nariadenia Komisie (ES) č. 1857/2006 sa pri oprávnených nákladoch jedná o platbu kapitálového grantu na náklady pre začínajúcich poľnohospodárov vo veku do 40 rokov v čase podania žiadosti, ktorí začínajú po prvýkrát viesť hospodárstvo.

Toto opatrenie podporí dodatočné investície do fariem, ktoré vytvoria nové činnosti a/alebo pridanú hodnotu pre poľnohospodárstvo vo Walese.

Príslušné odvetvia hospodárstva: Táto schéma sa uplatňuje na mladých poľnohospodárov, ktorí sa budú zaoberať prevažne výrobou, aj keď spracovanie a uvádzanie na trh by tiež mohlo tvoriť časť podnikania v poľnohospodárstve. Táto schéma sa uplatňuje na všetky druhy výroby.

Táto schéma sa uplatňuje len na malé a stredné podniky (MSP), ako je ustanovené v článku 2 ods. 5 nariadenia Komisie (ES) č. 1857/2006.

Názov a adresa orgánu poskytujúceho pomoc: Štatutárnym orgánom zodpovedným za schému je:

Department of Rural Affairs and Heritage

Cathays Park

Cardiff

CF10 3NQ

UNITED KINGDOM

Organizáciou prevádzkujúcou schému je:

Department of Rural Affairs and Heritage

Cathays Park

Cardiff

CF10 3NQ

UNITED KINGDOM

Internetová stránka: http://www.wales.gov.uk/topics/environmentcountryside/farmingandcountryside/farming/youngentrantsupportscheme/?lang=en

Ďalšie informácie: Dodatočné a podrobnejšie informácie v súvislosti s oprávnenosťou a pravidlami pre schému je možné nájsť na uvedenej internetovej stránke.

Podpísané a datované v mene Department for Environment, Food and Rural Affairs (príslušný orgán Spojeného kráľovstva):

Mr Duncan Kerr

UK Agricultural State Aid Adviser

DEFRA

Area 5D, 9 Millbank

C/o Nobel House

17 Smith Square

Westminster

London

SW1P 3JR

UNITED KINGDOM

Č. pomoci: XA 263/09

Členský štát: Fínsko

Región: Manner-Suomi

Názov schémy štátnej pomoci alebo názov podniku prijímajúceho individuálnu štátnu pomoc: Maatilojen energiasuunnitelmatuki

Právny základ: Valtionavustuslaki (688/2001)

Valtioneuvoston asetus maatilan energiasuunnitelmatuesta (xx/2009, ešte neuverejnené)

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Plánované výdavky predstavujú 500 000 EUR v roku 2009 a 1 600 000 EUR v rokoch 2010 – 2011, za predpokladu, že štátny rozpočet obsahuje prostriedky na vyplatenie pomoci. Ak sa prostriedky nepoužijú v danom roku, môžu byť prenesené do nasledujúcich dvoch rokov.

Maximálna intenzita pomoci: Pomoc sa poskytuje v súlade s článkom 15 nariadenia Komisie (ES) č. 1857/2006. Pomoc môže pokrývať 85 % celkových oprávnených nákladov. Celkové oprávnené náklady na projekt predstavujú 1 100 EUR.

Dátum implementácie: Schéma štátnej pomoci nevstúpi do platnosti pred 15. decembrom 2009.

Trvanie schémy štátnej pomoci alebo individuálnej štátnej pomoci: Pomoc v rámci schémy sa môže vyplatiť v období rokov 2009 – 2013.

Účel pomoci: Dotovanie nákladov, ktoré vznikli farmám pri vytváraní akčných plánov energetickej účinnosti.

Príslušné odvetvia hospodárstva: Farmy a záhradnícke spoločnosti v pevninskom Fínsku.

Názov a adresa orgánu poskytujúceho pomoc: Orgán poskytujúci pomoc:

Alueen toimivaltainen työ- ja elinkeinokeskus (do 31. decembra 2009)

Alueen toimivaltainen elinkeino-, liikenne- ja ympäristökeskus (od 1. januára 2010)

Agentúra zodpovedná za riadenie vykonávania pomoci:

Maaseutuvirasto

PL 256

FI-00101 Helsinki

SUOMI/FINLAND

Internetová stránka: http://www.finlex.fi/fi/laki/alkup/2001/20010688

http://www.mmm.fi/maatilojenenergiaohjelma

Ďalšie informácie: —